alexandrainst/scandi-wiki huggingface dataset:
Siste time (film)

Siste time er en dansk skrekkfilm fra 1995, regissert av Martin Schmidt. Manuskriptet er skrevet av Dennis Jürgensen.

Handling 
Syv gymnaselever skal sitte igjen en fredag ettermiddag, men når de kommer til klasserommet, er det ingen lærer der. Idet de forsøker å forlate klasserommet, låses døren og vinduene blir lukket hermetisk igjen. Et tv-apparat i rommet slår seg på og en stemme forteller elevene at det er begått et mord på gymnaset, og de som overlever får bestått. Først er elevene overbeviste om at det må være et spøkelse på ferde, men når de finner liket av læreren Gerluf Løvholm, går alvoret opp for dem. En gal morder går løs og elevene er innestengte på skolen. Samtidig sitter programvert Micky Holm i studio i det populære TV-programmet Siste time og venter på at ting skal skje. Sammen med sin kollega dekker han ulykker og katastrofer på direkten, for å kunne sende de katastrofale hendelsene direkte inn i seernes stuer. Og mens elevene kjemper for livet inne på skolen, vises det hele live i Siste time.

Medvirkende 
 Peter Jorde
 Rikke Louise Andersson
 Tomas Villum Jensen
 Ken Vedsegaard
 Karl Bille
 Laura Drasbæk
 Stig Hoffmeyer
 Mari-Anne Jespersen
 Tom McEwan
 Peter Rygaard
 Henrik Larsen
 Thomas Bo Larsen

Om filmen 
Filmen er spilt inn på et relativt lavt budsjett og ble en kinosuksess i Danmark, med 118 496 solgte billetter. Den var nesten på høyde med filmer som Batman Forever og Stargate. Filmen ble innspilt på Usserød skole på Sjælland. Siste time ble også solgt til utlandet og den internasjonale tittelen er Final Hour. Søs Fenger synger soundtracket til filmen. Siste time er regissør Martin Schmidt's første spillefilm.

Eksterne lenker 
 

Filmer fra 1995
Danske skrekkfilmer
Nattevakten (film)

Nattevakten er en dansk skrekkfilm/grøsser fra 1994. Manus ble skrevet av Ole Bornedal, som også var regissør.

Handling 
Jusstudent Martin Bork (spilt av Nikolaj Coster Waldau) får en stilling som nattevakt ved et Rettsmedisinsk institutt, i troen på at dette kan gi ham mer tid til å studere. Men Martin begynner snart å slite med paranoia i disse skumle omgivelsene. Når han går sine runder som nattevakt, oppdager han ut at han også må gå til et område hvor alle de avdøde blir holdt.

Samtidig skjer det en rekke mystiske drap blant kvinner i København, og forskjellige mystiske og uforklarlige ting begynner også å skje ved den medisinske avdelingen. I løpet av alt dette ender Martin også opp med å bli politiets aller viktigste mistenkte i alle disse seriemordene.

Om filmen 
Nattevakten vakte oppsikt ved -premieren, da det ikke var laget mange grøssere i Danmark tidligere. Ole Bornedals film ble en stor suksess på kino og Bornedal ble hentet til Hollywood for å lage en amerikansk versjon av filmen med stjerner som Nick Nolte, Patricia Arquette og Ewan McGregor. Denne filmen fikk tittelen Nightwatch, men den ble ikke en like stor suksess som originalen. Nikolaj Coster-Waldau fikk sitt store gjennombrudd i filmen som unge Martin som tar seg jobb som nattevakt på et likhus.

Filmen har vunnet flere priser, alle i 1995, blant annet:
 Bodil for beste kvinnelige birolle (Rikke Louise Andersson)
 Robert for: Årets klipping (Camilla Skousen)
 Årets danske spillefilm
 Årets make-up (Michael Sørensen)
 Årets mannlige birolle (Kim Bodnia)
 Årets kvinnelige birolle (Rikke Louise Andersson)

Medvirkende 

 Nikolaj Coster-Waldau (Martin)
 Kim Bodnia (Jens)
 Sofie Gråbøl (Kalinka)
 Ulf Pilgaard (Peter Wörmer)
 Rikke Louise Andersson (Joyce)
 Gyrd Løfqvist (Den gamle nattevagt)
 Niels Anders Thorn (Lægen)
 Lotte Andersen (Lotte)
 Stig Hoffmeyer (Rolf)
 Ulrich Thomsen (Bølle)
 Peter Rygaard (Tjener)
 Michel Castenholt (Mann i en leilighet)

Referanser

Eksterne lenker 
 

Danske skrekkfilmer
Filmer fra 1994
Robertprisen for årets danske spillefilm
Folkemordet på tsjerkessere

Den etniske rensingen av tsjerkessere, også kjent som folkemordet på tsjerkessere, dreier seg om drapene på og den etniske rensingen av tsjerkessere i midten av 1800-tallet. Det er estimert at rundt 400.000 tsjerkessere ble drept og 500.000 tsjerkessere ble tvunget til å flykte til Det osmanske rike. Det finnes også estimater på at omtrent 1,5 million tsjerkessere ble drept eller tvunget til å flykte. Tsjerkessere ønsker anerkjennelse og erstatning fra Russland, som benekter at det var et folkemord.

21. mai 2011 ble Georgia det første landet i verden som offisielt vedtok å kalle disse hendelsene et folkemord

Bakgrunn og historie 
Grev Dmitry Milyutin var den første som tok til ordet for ideen om en massedeportasjon av tsjerkessere og etnisk rensing av Kaukasus. Milyutin ble senere krigsminister i 1860 og tsar Alexander II godkjente massedeportasjonene av tsjerkessere..

Referanser 

Russlands historie
Politisk historie
Folkemord
Etnisk rensning
Kaukasia
Konflikter på 1800-tallet
Candace Chapman

Candace Marie Margaret Chapman (født 2. april 1983 i Port of Spain i Trinidad and Tobago) er en canadisk fotballspiller som deltok i de olympiske leker 2008 i Beijing og 2012 i London

Chapman vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Olympiske medaljevinnere i fotball
Diana Matheson

Diana Beverly Matheson (født 6. april 1984 i Mississauga i Ontario) er en canadisk fotballspiller som deltok i de olympiske leker 2008 i Beijing og 2012 i London.

Matheson vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Olympiske bronsemedaljevinnere for Canada
Spillere i VM i fotball for kvinner 2003
Spillere i VM i fotball for kvinner 2007
Deltakere for Canada under Sommer-OL 2008
Fotballspillere under Sommer-OL 2008
Spillere i VM i fotball for kvinner 2011
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2016
Fotballspillere under Sommer-OL 2016
Medaljevinnere under Sommer-OL 2016
Olympiske medaljevinnere i fotball
Sophie Schmidt

Sophie Diana Schmidt (født 28. juni 1988 i Winnipeg i Manitoba) er en canadisk fotballspiller som deltok i de olympiske leker 2012 i London.

Schmidt vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2016
Fotballspillere under Sommer-OL 2016
Personer fra Winnipeg
Medaljevinnere under Sommer-OL 2016
Deltakere for Canada under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Olympiske mestere for Canada
Olympiske medaljevinnere i fotball
Jonelle Filigno

Jonelle Filigno (født 24. september 1990 i Mississauga i Ontario) er en canadisk fotballspiller som deltok i de olympiske leker 2008 i Beijing og 2012 i London.

Filigno vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Olympiske medaljevinnere i fotball
Brittany Timko

Brittany Timko (født 5. september 1985 i Vancouver i Britisk Columbia) er en canadisk fotballspiller som deltok i de olympiske leker 2008 i Beijing og 2012 i London.

Timko vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Olympiske medaljevinnere i fotball
Chelsea Stewart

Chelsea Stewart (født 28. april 1990 i Denver i Colorado i USA) er en canadisk fotballspiller som deltok i de olympiske leker 2012 i London.

Stewart vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstraomganger med 3-4 til USA. De vant bronsefinalen mot Frankrike med 1-0.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Personer fra Denver
Olympiske medaljevinnere i fotball
Marie-Ève Nault

Marie-Ève Nault (født 16. februar 1982 i Trois-Rivières i Québec) er en canadisk fotballspiller som deltok i de olympiske leker 2012 i London.

Nault vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Olympiske medaljevinnere i fotball
Yunidis Castillo

Yunidis Castillo (født 6. juni 1987 er en cubansk funksjonshemmet friidrettsutøver, som konkurrerer i sprintløp, i klassen T46.

Meritter 
Castillo deltok ved sine første paralympiske leker ved de Paralympiske sommerleker 2004 i Aten. Der kom hun på 13.-plass i lengde. 

I 2006, 19 år gammel, ble hun verdensmester på både 100 og 200 meter, ved VM i friidrett for funksjonshemmede. På begge øvelsene satte hun ny verdensrekord, med hhv. 12,45 og 25,17 sekunder.

Fire år senere deltok hun ved Paralympiske sommerleker 2008 i Beijing, der hun vant to gullmedaljer. På 100 meter vant hun gull med tiden 12,04, som også var ny verdensrekord. Også på 200 meter vant hun paralympisk gullmedalje og satte ny verdensrekord, med tiden 24,72 sekunder.

I 2011 vant hun 100 og 200 meter under VM i friidrett for funksjonshemmede på New Zealand (2011 IPC Athletics World Championships). 100 meter vant hun på tiden 12,20, som var ny verdensrekord, og 200 meter vant hun på tiden 24,86 sekunder. Samme år vant hun gull ved de Parapanamerikanske leker 2011 i Mexico.

Ved Paralympiske sommerleker 2012 i London vant hun gull på 100 og 200 meter. På 200 meter satte hun ny verdensrekord med tiden 24,45. På 100 meter vant hun også gull, fem dager etter gullet på 200 meter. I kvalifiseringsheatet før finalen satte hun ny verdensrekord på 11,95 sekunder, mens finalen vant hun på tiden 12,01.

Referanser

Eksterne lenker 
 London 2012 - Yunidis Castillo

Cubanske friidrettsutøvere
Paralympiske mestere for Cuba
Verdensmestere i friidrett
Deltakere for Cuba under Paralympiske sommerleker 2004
Deltakere for Cuba under Paralympiske sommerleker 2008
Deltakere for Cuba under Paralympiske sommerleker 2012
Fødsler i 1987
ProRace Berlin

ProRace Berlin er et tysk endagsritt i landeveissykling. Rittet ble første gang arrangert i 2011, og går i mai. Det har status som 1.1 av UCI, og er en del av UCI Europe Tour. Rittet arrangeres i Berlin.

Vinnere

Eksterne lenker
 
 CyclingArchives
 CQ-ranking

Sykkelritt i Tyskland
Sport i Berlin
Repeterende arrangementer etablert i 2011
2011 i Tyskland
Krisesentersekretariatet

Krisesentersekretariatet er en norsk organisasjon som jobber mot vold mot kvinner og for å styrke tilbudet av krisesentre. Organisasjonen gjennomfører blant annet undervisning og kurs og driver informasjonsarbeid og arbeid med lovsaker på voldsfeltet. Organisasjonen er en paraplyorganisasjon for en rekke krisesentre. Daglig leder er Tove Smaadahl. Krisesentersekretariatet ble etablert i 1994.

Krisesentersekretariatet mottok LOs likestillingspris i 2009.

Krisesentersekretariatet er tilsluttet Norges kvinnelobby og Forum for Kvinner og Utviklingsspørsmål.

Referanser

Eksterne lenker
Krisesentersekretariatet

Norske organisasjoner
Organisasjoner etablert i 1994
Nansensenteret

Nansensenteret, formelt: Stiftelsen Nansen senter for miljø og fjernmåling, engelsk: Nansen Environmental and Remote Sensing Center (NERSC), er et norsk forskningsinstitutt for miljø og fjernmåling. Det er en av fire partnere i Bjerknessenteret som i 2003 ble tildelt rolle som senter for fremragende forskning. Senteret ble etablert 1986 i Bergen. 

Nansensenteret ble etablert i samarbeid med Universitetet i Bergen og de to private aktørene Tenneco Oil i Stavanger, og GC Rieber fra Bergen. Sistnevnte huset senteret gratis de første årene. Første senterleder var professor Ola M. Johannessen (født 1938) som satt 1986 til 2010. Det nye G. C. Rieber Klimainstitutt ble etablert i 1996 med dr. scient. Helge Drange (født 1965) som instituttleder. Med 25 millioner kroner i pengegave fra Trond Mohn åpnet man i 2004 Mohn-Sverdrup senter for globale studier av havet og værvarsling i havet, oppkalt etter meteorolog og oseanograf Henrik Mohn (1835–1916; bror til Mohns bestefar) og oseanograf Harald Ulrik Sverdrup (1888–1957). Senteret har fire områder de forsker på: 
 klimamodeller
 overvåkning av Arktis og havområder (se sjøis)
 oseanografisk modellering (av havstrømmer) og 
 sosio-økonomiske sider ved miljø og klima.
Nansensenteret ble i 2005 nominert til EU sin Descartes-pris for prosjektet Climate and Environmental Change in the Arctic. Ny direktør i 2010 etter Johannessen ble Stein Sandven, som var professor ved Universitetssenteret på Svalbard. Etter en kort periode fra januar 2012 med Peter M. Haugan som direktør er Sandven fra august 2012 konstituert senterleder.

Internasjonale avdelinger
Nansensenteret etablerte Nansen International Environmental and Remote Sensing Center (NIERSC) i St. Petersburg i 1992, The Nansen Environmental Research Center – India (NERCI) i Cochin i 1998, The Nansen–Zhu International Research Centre (NZC) i Peking ved Inst. of Atmospheric Physics ved Chinese Academy of Sciences i 2003, The Nansen-Tutu Centre for Marine Environmental Research (NTC) ved University of Cape Town i 2010 og The Nansen‐Bangladesh International Centre for Coastal, Ocean and Climate Studies (NABIC) ved Bangladesh Centre for Advanced Studies i Dhaka i 2012. Nansengruppen og disse utenlandske sentrene utgjør i dag det som heter Nansen Group.

Referanser

Eksterne lenker 
 nersc.no, Nansensenterets nettside (engelsk)

Norske stiftelser
Næringsliv i Bergen
Universitetet i Bergen
Norske forskningsorganisasjoner
Det matematisk-naturvitenskapelige fakultet (UiB)
Etableringer i 1986
Vitenskap i 1986
Ancistroides

se systematisk inndeling

Ancistroides er en gruppe (slekt) av sommerfugler som tilhører familien smygere (Hesperiidae).

Utseende 
Middelsstore, ensfarget brune smygere.

Levevis 
Larvene lever på planter i ingefærfamilien (Zingiberaceae).

Utbredelse 
Slekten er utbredt i Sørøst-Asia.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Hesperiinae Latreille, 1807
 Slektsgruppen Erionotini Distant, 1886
 slekten Ancistroides Butler, 1874 - 4 arter, Sørøst-Asia
 Ancistroides armatus (Druce, 1873)
 Ancistroides gemmifer (Butler, 1879)
 Ancistroides longicornis Butler, 1874
 Ancistroides nigrita (Latreille, 1824)

Kilder 
 Brower, A.V.Z. & Warren, A. (2007) Ancistroides på Tree of life 
 Markku Savela's Lepidoptera and some other life forms: Sjekkliste over artene. Hentet 2.9. 2012.

Eksterne lenker 
 
 Indian Foundation for Butterflies - Ancistroides nigrita 

Smygere
Dyr formelt beskrevet i 1874
Dyr formelt beskrevet av Arthur Gardiner Butler
Arbeidsintensivitet

Arbeidsintensivitet er den relative mengden av arbeidskraft i forhold til kapital som blir benyttet i en prosess. Det motsatte er kapitalintensitivitet.

En arbeidsintensiv produksjon betegner en produksjonsform som krever mye arbeidskraft per produsert enhet. En industri, en bedrift eller et prosjekt blir karakterisert som arbeidsintensivt når mange mennesker er sysselsatt i produksjonen. For mange bedrifter i industriland kan dette medføre høye kostnader i form av lønninger. I mange utviklingsland, der lønningene ofte er lave, ses arbeidsintensivitet i produksjonen gjerne som et gode, blant annet fordi det bidrar til å øke sysselsettingen. Arbeidsintensiv teknologi/produksjon kan også være svært lønnsom, som for eksempel i Kina der stor tilgang på billig arbeidskraft har gjort arbeidsintensive kinesiske produkter attraktive på verdensmarkedet.

Arbeidsliv
Økonomi
Studieforberedende utdanningsprogram

Studieforberedende utdanningsprogram er en felles betegnelse for de fem videregående utdanningsprogrammene idrettsfag, musikk, dans og drama, Kunst, design og arkitektur, Medier og komunikasjon og studiespesialisering. Felles for disse tre programmene er at bestått utdanning gir generell studiekompetanse som utgjør det faglige grunnlaget for å søke opptak til universiteter og høyskoler høyskole- og universitetsutdannelse.

Tilbudet påbygging til generell studiekompetanse er et alternativt løp for elever og lærlinger innen fag- og yrkesopplæring som ønsker å søke opptak til universiteter og høyskoler.

Referanser 

Videregående opplæring i Norge
Fag og studieprogrammer
Sandefjord Seilforening

Sandefjord Seilforening (stiftet 27. august 1890) er en seilforening i Sandefjord.

Fra foreningens flotte anlegg på Seilerholmen og Granholmen 5 km syd for Sandefjord drives utstrakt kurs- og opplæringsvirksomhet, tur- og regattaseiling og ikke minst hyggelig sosialt og sportslig samvær med medlemmer og gjester.

Foreningen har opp gjennom årene fostret mange gode seilere, blant dem Erik Bjørkum som seilte inn til sølv i Flying Dutchman under OL i 1988 sammen med Ole Petter Pollen fra Moss Seilforening.

Seilforeninger i Norge
Idrettslag i Sandefjord
Idrettslag etablert i 1890
Sjøfart i Vestfold og Telemark
Artikler i sjøfart-prosjektet
Sport i Norge i 1890
Mars-massakrene

Mars-massakrene, også kjent som  Mars-hendelene og Mars folkemordet (aserbajdsjansk: Mart soyqırımı) refererer til de armenske massakrene på opptil 12 000 aserier og muslimer  i Baku og området rundt i løpet av den korte perioden fra 30. mars 1918 til 2. april 1918  .

Aserbajdsjan betegner offisielt hendelsene som soyqırım (folkemord)., mens Armenia benekter at dette var et folkemord.

27. mars 2012 vedtok senatet i New York en resolusjon der 31. mars ble proklamert som en minnedag for aserbajdsjanere som ble drept i 1918 og beskrev Mars-massakrene som et folkemord utført av armenere og russere .

Referanser 

Folkemord
Aserbajdsjan
Etnisk rensning
Armenia
Kaukasia
Bakus historie
Châu Hoàng Tuyết Loan

Châu Hoàng Tuyết Loan (født 8. februar 1975) er en vietnamesisk styrkeløfter som har deltatt tre ganger under de paralympiske sommerleker. Hun representerer Nha Trang Fitness Club nasjonalt og Vietnam i internasjonale konkurranser. Châu er den med flest paralympiske deltagelser for Vietnam og en av tre vietnamesiske utøvere som har deltatt i flere paralympiske leker.

Hun deltok første gang under de paralympiske lekene i 2004 i Athen med en 5.-plass i inntil 48-kilosklassen, en plass hun i 2012 i London kopierte i inntil 52-kilosklassen. Hennes beste plassering er en 4.-plass i inntil 48-kilosklassen fra lekene i 2008 i Beijing.

Hun fikk polio bare fire måneder gammel og har brukt rullestol siden. Hennes klassifisering i styrkeløft er PO.

Referanser

Eksterne lenker 
 Profil på Internasjonale Paralympiske Komités biografisider på ipc.infostradasports.com
 Profil på London2012.com/Paralympics
 

Vietnamesiske styrkeløftere
Deltakere for Vietnam under Paralympiske sommerleker 2004
Styrkeløftere under Paralympiske sommerleker 2004
Deltakere for Vietnam under Paralympiske sommerleker 2008
Styrkeløftere under Paralympiske sommerleker 2008
Deltakere for Vietnam under Paralympiske sommerleker 2012
Styrkeløftere under Paralympiske sommerleker 2012
Fødsler i 1975
Styrkeløftere under Paralympiske sommerleker 2016
Deltakere for Vietnam under Paralympiske sommerleker 2016
Tyrkisk kaffe

Tyrkisk kaffe er en gammel bryggemetode for kaffe, som fremdeles blir brukt mange steder i Midtøsten, Afrika, Tyrkia, Balkan, Romania og Hellas. Vann helles sammen med veldig finmalt kaffe i en kjele med liten åpning kalt ibrik (Arabisk), cezve (Tyrkisk), dzezva (Serbo-kroatisk) som fortsatt er mye brukt på Balkan. Kaffen tas av varmen like før den når kokepunktet. Noen ganger lages kaffen sammen med sukker eller kardemomme. Resultatet gir en liten kopp med veldig sterk kaffe, med skum på toppen og et lag med kaffepulver på bunnen.

Kaffe har en lang og sterk tradisjon i Tyrkia, og det tyrkiske ordet for frokost, kahvaltı, rett oversatt blir «før kaffe» og det tyrkiske ordet for fargen brun, kahverengi, betyder «kaffefarget».

Kaffe